Ўзбекистон Республикаси президенти “Ўзбекистон Республикасида кадрлар сиёсати ва давлат хизмати тизимини тубдан такомиллаштириш чора-тадбирлари тўғрисида”ги фармонни имзолади.\nҲужжат билан Ўзбекистон Республикаси президенти ҳузурида Давлат хизматини ривожлантириш агентлиги (ДХРА) ташкил этилди. У давлат бошқаруви органлари ва ташкилотларда кадрлар бошқаруви ҳамда инсон ресурсларини ривожлантириш соҳасидаги ягона давлат сиёсатини амалга ошириш учун масъул бўлади.\nДавлат хизматини ривожлантириш агентлиги ўз фаолиятида бевосита Ўзбекистон Республикаси президентига бўйсунади ва унга ҳисобот беради;\nЎзбекистон Республикаси президентининг давлат хизмати ва ҳокимият вакиллик органлари билан ҳамкорлик қилиш масалалари бўйича маслаҳатчиси бир вақтнинг ўзида агентлик директори ҳисобланади;\nагентлик Ўзбекистон Республикаси Давлат бюджети ва қонун ҳужжатларида тақиқланмаган бошқа манбалар ҳисобидан молиялаштирилади.\nДавлат хизматини ривожлантириш агентлигининг асосий вазифалари қуйидагилардан иборат:\nдавлат хизматини трансформацияси учун мафкуравий платформани, уни ривожлантириш дастурлари ва лойиҳаларини ишлаб чиқиш, шунингдек, давлат хизмати соҳасида ягона сиёсатнинг амалда бажарилишини таъминлаш;\nдавлат органлари ва ташкилотларининг кадрлар сиёсати соҳасидаги фаолиятини мувофиқлаштириш;\nдавлат хизматини ривожлантириш тенденциялари ва ривожланиш истиқболларини мониторинг ҳамда таҳлил қилиш, ушбу соҳадаги муаммолар ва муаммоларни ҳал қилиш бўйича таклифлар ишлаб чиқиш;\nходимларни бошқариш ва инсон ресурсларини ривожлантиришнинг очиқлик, профессионаллик ва ҳисобдорлик тамойилларига асосланган инновацион усулларини жорий этиш;\nМиллий кадрлар захирасини бошқариш, давлат хизмати лавозимлари реестрини юритиш, шунингдек, давлат хизматчилари бўш лавозимларининг ягона очиқ порталини яратиш ва юритиш;\nдавлат хизматчилари фаолиятини баҳолаш ва уларнинг натижаларини таҳлил қилиш, жамоатчилик фикрини ўрганиш ҳамда давлат органлари ва ташкилотлари раҳбарларининг очиқлик рейтингини шакллантириш учун ўлчов кўрсаткичлари (муҳим кўрсаткичлар) тизимини жорий этиш;\nмалакали ва юқори малакали мутахассисларни аниқлаш ва жалб қилиш бўйича тизимли ишларни олиб бориш, шу жумладан, чет элда яшаётган ватандошлар орасида, шунингдек, иқтидорли ёшлар ва аёлларни давлат хизматига кенг жалб қилиш;\nдавлат хизмати учун энг истиқболли кадрларни очиқ мустақил танлов асосида ташкил этиш;\nдавлат хизматчилари ўртасида юқори касбий этика, коррупцияга қарши маданият ва коррупцияга муросасиз муносабатни шакллантириш;\nдавлат хизмати соҳасида ахборот-коммуникация технологияларини жорий этиш ва изчил такомиллаштириш, давлат хизматчилари шахсий маълумотларининг сақланиши билан боғлиқ маълумотлар базасини шакллантириш;\nдавлат хизматчиларининг иш берувчилар билан муносабатларида ҳуқуқлари ва қонуний манфаатларини ҳимоя қилишда, шунингдек уларнинг ишлаши ва ижтимоий ҳимояси учун муносиб шароитлар яратишда кўмаклашиш.\nСолиқ тўловчиларни рўйхатга олиш тартибида ўзгаришлар юз беради


Тожикистон президентининг ўғли Рустам Эмомали Тошкентга...\n03.12.2019 11:21 0 2693\nТожикистон президенти Эмомали Раҳмоннинг ўғли, Душанбе шаҳри ҳокими Рустам Эмомали бугун Тошкентга етиб келди. Бу унинг шаҳар ҳокими сифатида биринчи ташқи сафаридир. Бу ҳақда Тошкент шаҳар ҳокимлиги матбуот хизмати хабар берди.\nДушанбе ҳокими ташриф давомида Тошкент шаҳар ҳокими Жаҳонгир Ортиқхўжаев билан икки пойтахт шаҳар алоқаларини ривожлантириш масалаларини муҳокама қилишади.\nШунингдек, ҳокимлар Тошкент ва Душанбе шаҳарларининг савдо-иқтисодий ва маданий-гуманитар соҳаларини ҳам муҳокама қилиши кўзда тутилган.\nБундан ташқари, 2020 йилга мўлжалланган ҳамкорликларнинг дастури ҳам тасдиқланади.\nМаълумот ўрнида, Эмомали Рустам 2017 йили Эмомали Раҳмон томонидан Душанбе ҳокими қилиб сайланганди.\nТошкент Рустам Эмомали


Нифос (туғруқ) қони | HikmatNuri\nCategory Archives: Нифос (туғруқ) қони\nБу Категорияда нифос (туғруқ) қони ҳақидаги фатво ва мақолалар билан танишасиз\nИкки ойлик боласи тушди …\nIyul 13, 2009 Hikmat Nuri\tLeave a comment\nСавол: Бир хотиннинг икки ойлик боласи тушди. (Айтингчи), ундан келган қон ҳайз қони ҳисобланадими? Бу қон жуда ҳам оз келаётган бўлса рўза тутиш ва намоз ўқишнинг ҳукми нима?\nБу қон – ҳомиладорлик пайтида тўпланиб қолган ҳайз қонидир. Модомики бу қон келар экан, у хотин ҳайз қонининг энг узун келган вақти – ўн беш кунгача намоз ўқимайди. Агар қон тўхтаса ғусл қилиб, намоз ўқийверади. Гарчи қон икки кундан кейин тўхтаса ҳам ғусл қилиб, намозини ўқийверади.\nНифос қони келган пайтда Қуръон ўргатиш\nСавол: Бир хотин нифос пайтида қизига Қуръондан таълим беради. Унинг укалари эса доимо уйда бўладилар ва улардан бири ҳеч бир иш билан банд эмас. Шунинг учун ҳам у уйда бўлса, хотин кишининг бундай ҳолатда бўлишига қарамай Қуръон ўқитишининг ҳукми нима?\nУйда бўлган ва бўш пайтида акасининг Қуръондан таълим бериши афзалдир. Аммо у ишлаётган ва уйда бўлмаса, (нифос қони кўраётган) онанинг ўз қизига Қуръондан таълим бериши жоиздир. Бироқ, таълим мобайнида Қуръонни ушламаслиги, фақатгина Қуръон калималари ва оятларинигина (қараб) ўқиши керак.\nХотинлар туғруқдан сўнгра қирқ кун намоз ўқимайдиларми ёки …?\nIyun 15, 2009 Hikmat Nuri\tLeave a comment\nСавол: Айрим аёллар нифоснинг қирқ куни давомида намоз ўқишлари мумкин эмаслигини тушунадилар. Айтингчи, бунинг шаръий ҳукми нима?\nБу – хато тушунчадир. Намоз, туғруқ қони келаётган пайтдагина соқит бўлади. Агар қон тўхтаб хотин пок бўлса, намоз ўқишга монеъ бўлган нажосат қони тўхтагани, поклик ва орасталикнинг вужудга келгани учун ғусл қилиб, намоз ўқиши ва рўза тутиши фарз бўлади. Зеро нифос (туғруқ) қони ҳайз қонининг қолдиқларидир. Ҳайз қони ҳомиладорлик пайтида тўхтайди ва бачадондаги ҳомиланинг озуқасига айланади. Бу озиқ ҳомиладан баъзида кўпроқ, баъзида эса озроқ ортиб қолади. Хотиннинг кўзи ёригач тўпланиб қолган бу қон оз бўлиб, гоҳида ўн кун ёки унинг атрофида, кўп бўлса қирқ кун давомида бачадондан келиб туради. Гарчи нодир ҳолат бўлсада, қирқ кундан ортиқ келиши ҳам кузатилган. Бу қон қачон тўхтаса, худди ҳайз кўраётган аёл каби, одатий кунларидан илгари пок бўлиши ва намоз ўқишдан тўсган нажосат бўлмагани учун, намозни ўқиши мумкин. Валлоҳу аълам.\nКўзим ёриди ва бачадонимни тозаладилар …\nFevral 23, 2009 Hikmat Nuri\tLeave a comment\nСавол: Кўзим ёриб, бачадонимни тозалаш учун амалиёт қилдилар. Уч кун қон келди ва ундан кейин беш кун давомида қон келмай, пок бўлдим. Бу беш кун ичида намозимни ўқидим. Бироқ айрим одамлар менинг намоз ўқишимга эътироз билдирдилар. Мен эса уларнинг эътирозларига қулоқ солмадим. Беш кундан сўнгра қон қайта кела бошлади. Неча кун намоз ўқимаганим ҳозир эсимда йўқ. Ундан кейин қон тўхтади ва мен шубҳаланганим учун, ундан кейин намоз ўқимадим. Чунки, қон тўхтасада сариқ сув кела бошлади. Атрофимдаги одамлар савол сўрашимга лойиқ одамлар эмас эди. Ўз ишимга ҳайрон бўиб қолган эдим. Орадан қанча вақт ўтди, аниқ билмайман, Қубо масжидининг имоми шайх Алийдан бу ҳақда сўрасам, Умму Атийя (разияллоҳу анҳо)дан ривоят қилинган: «Биз сариқ ва кулранг суюқликка эътибор бермас эдик» ҳадиси борлигини ва унга кўра намоз ўқийверишим кераклигига фатво бердилар. Нифос муддати тугагунича намоз ўқийвердим. Мен ҳозир жоҳиллигим туфайли намоз ўқимай ўтказган кунларим ҳақида сўрамоқчиман: У кундаги намозларни нима қилай? Мен неча кун намоз ўқимаганимни аниқ билмасам, у кунларнинг намозининг қазосини ўқишим керакми? Аллоҳ сизга мусулмонлар учун яхшиликларни кўрсатсин, менга тушунтириб беринг: У намозларни қандай ўқийман?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 4952):\nҚон тўхтаган беш кундаги ўқиган намозингиз раводир. Балки, у намозларни ўқишингиз фарз эди. Бошқа кунларда келган қон – нифос қонидир. Қон қирқ кунгача келган бўлса, у давр мобайнида намоз ўқиш фарз эмас ва ўқилган намоз ҳам раво эмасдир.\nАммо оқ ва сариқ сувлар келган бўлса, уларнинг тафсилоти бордир. Агар оқ рангдаги сув қонга улашиб келган бўлса ва унда кулранглик бўлса, у поклик ҳукмидадир. Бундан кейин келган сариқ сувга эътибор берилмайди. Балки уларнинг ҳар бири, Умму Атийя (разияллоҳу анҳо)нинг: «Биз пок бўлгандан кейин келган кулранг ва сариқ суюқликка аҳамият бермас эдик»– деб айтган қавлига кўра пешоб ҳукмидадир.\nБироқ, сариқ рангдаги суюқлик қоннинг ўзига улашиб ёки оқ суюқлик билан бирга қирқ кун тўлишидан илгари келган бўлса, у хотин нифос қони кўрган хотин ҳукмида бўлиб, унга намоз ўқиш фарз эмас ва намоз ўқиши ҳам жоиз эмас.\nБир хотиннинг боласи тушди …\nСавол: Бир хотиннинг боласи ҳеч бир сабабсиз тушди. Эрининг у билан жинсий алоқа қилиши мумкинми ёки қирқ кун кутиши керакми?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 9520 – 1):\nАгар ҳомиланинг қўл, оёқ ва бош каби аъзолари билиниб қолган бўлса, модомики қон келар экан, у хотин билан эри қирқ кунгача жинсий алоқа қилиши ҳаромдир. Қирқ кун мобайнида қон тўхтаб қолса ва аёл ғусл қилса, эри у билан қовушиши мумкин.\nАгар ҳомиланинг аъзолари ҳали билинмаган бўлса, эрининг у хотин билан, гарчи ҳомила тушаётган пайтда бўлсада, жинсий алоқа қилиши мумкиндир. Чунки, бундай пайтда келган қон нифос қони деб эмас, балки, фасод қон деб ҳисобланади ва бундай пайтда хотин кишининг намоз ўқиши, рўза тутиши, ҳар намоз учун таҳорат олиши ва унга эрининг қовушиши жоиздир.


Ле-Буржеда машҳур халқаро авиасалон ўз ишини бошламоқда\nЖаҳон 09:05 / 19.06.2017 4791\nДушанба куни Париж яқинидаги Ле-Буржеда Salon du Bourget халқаро аэрокосмик салони очилмоқда. Кўргазма 52-бор ўтказилади ва 25 июнга қадар давом этади.\nСалонда 47 давлатдан келган 2370 дан ортиқ экспонентлар иштирок этмоқда, 27 та миллий павильон очилди.\nАвиасалоннинг расмий очилиш маросимида Франция президенти Эмманюэль Макроннинг иштирок этиши кутилмоқда. Ташкилотчилар тахминича, амалий кунларда кўргазмага 150 минг киши келади, очилиш маросимига эса – яна 200 минг.\nСалоннинг умумий майдони 324 минг кв. метрга тенг, бу 46 та футбол майдони дегани.\nАвиасалоннинг ёзги дастурида 33 самолёт иштирок этади. АҚШ ҲҲКнинг F-35 бешинчи авлоддаги қирувчиси, Франциянинг Rafale қирувчиси кўргазмали парвоз қилади. “Катта” самолётлардан эса A400 ҳарбий-транспорт лайнери ва икки палубали A380 кўрсатилади. Бундан ташқари, Airbus ва Boeing’нинг янги авиалайнерлари - A321neo ҳамда B737 MAX 9 осмонга кўтарилади.\nСалоннинг статистик экспозициясида 117 учар қурилма тақдим этилади. Улар орасида 99 та самолёт, 16 вертолёт ва иккита учувчисиз бошқариладиган қурилма бор.\nРоссия кўргазмага фақатгина макетлар ва реклама материаллари олиб келди. Рус томонининг таъкидлашича, Франция божхона органлари ҳарбий мақсадга мўлжалланган маҳсулотнинг асл намуналарини олиб киришни тақиқлаган.\nРФ компаниялари макетларда МиГ-29М/М2 кўп функцияли қирувчиси ва МиГ-35 енгил қирувчиси, кўп нишонли Су-35 қирувчиси ва Су-30МК’нинг турли модификациялари, ўқув-жанговар Як-130 ва машғулотларга мўлжалланган Як-152’ни тақдим этади. Вертолётлар орасида - Ка-52 зарба берувчи разведка вертолёти, зарба берувчи Ми-28НЭ, транспорт-жанговар Ми-35М, енгил кўп нишонли Ка-226Т ва оғир транспортли Ми-26Т2 бор.\nРакеталарга қарши мудофаа воситалари орасида "Антей-2500" зенит ракета тизими, "Бук-М2Э" зенит ракета мажмуаси, "Панцирь-С1" зенит ракета замбаракли комплекс ва ҳаракатланувчи "Верба" бор.\nУмуман, Ле-Буржеда энг катта экспозиция Франция томонидан эгалланади. АҚШ иккинчи бўлса, тақдим этилган намуналар ҳажми бўйича учинчи поғонадан Италия, Германия ва Буюк Британия жой олган.\nЕвропанинг Airbus концерни бирданига иккита янгиликни намойиш этади – ўрта магистралли A321neo йўловчи самолёти ва кенг фюзелажли узоқ магистралли A350-1000 лайнери. A350-1000 350 нафар йўловчини 14,5 минг км. масофага қадар олиб бориши мумкин. Airbus мудофаа бўлинмалари салонда A400M ва C295 ҳарбий-транспорт самолётлари, учувчисиз учар қурилмалар қаторини тақдим этади. Бундан ташқари, Airbus’нинг жанговар ва фуқаролик вертолётларини ишлаб чиқариш билан шуғулланувчи Helicopters филиали ҳам катта экспозицияга эга бўлади.\nАмериканинг Boeing концерни эса янги авлоддаги B737 MAX 9 лайнерини тақдим этади. Компания Францияга B737 MAX 10 йўловчи самолётини ҳам олиб келиши мумкин.\n14:40 / 19.03.2018 45523\n12:16 / 19.03.2018 3791


Мамлакатда кунига 590 кишига коронавирус ташхиси қўйилган\n24 Sentabr 11:49 COVID-19\nВАЗИРЛИК КОРОНАВИРУС КЎН СОҒЛИКНИ САКЛАШ\n23 сентябр куни Ўзбекистонда коронавирус инфекциясининг 590 та юқтирганлар қайд этилди.\nСоғлиқни сақлаш вазирлигининг маълумотларига кўра, коронавирусга чалинган 2 бемор асосан вафот этган, натижада ўлганларнинг умумий сони 444 кишига етган. Ҳозирги вақтда ушбу касалликка чалинган 53447 беморнинг 49832 нафари соғайган ва даволаниш даражаси 93% ни ташкил қилади.\nМамлакатимиз тиббиёт муассасаларида даволанаётган 3171 нафар беморнинг 632 нафарининг аҳволи оғир, 294 нафарининг аҳволи жуда оғир.\nТошкентда ПЦР-тестлари бепул амалга оширилади – манзиллар\nМясников: янги пандемия чиқариб ташланмайди\nЖССТ: 2021 йилда янги коронавирус штаммлари пайдо бўлади


Азиза Умарова – давлат бошқаруви, гендер мувозанати ва ҳаётдан мақсад ҳақида — Ishbilarmon.uz\n21/11/2018 0 та шарҳ\t345\n– Замонавий ўзбек жамиятида аёлларнинг ролини қандай баҳолайсиз?\n– Назаримда, бизнесда, санъатда аёллар улуши ортмоқда аммо давлат бошқарувида гендер мувозанатининг учқунлари ҳақида сўзлашга эрта. Бирорта аёл ҳоким йўқ, мустақилликнинг 26 йиллик тарихида фақат биргина аёл вазир бўлди. Ваҳоланки, ижобий тажрибага эгамиз: парламентимизда аёллар учун 30 фоизли квота белгиланган. Қарорлар қабул қилиш даражасида – бошқарма бошлиқлари ва ундан юқори мавқеларда квоталаш механизмини жорий этишга нима тўсқинлик қилади? Бу албатта фоизларда бўлиши шарт эмас, ҳар бир йўналишда биргина бўлса-да, аёл киши вазир ўринбосари этиб тайинланиши мумкин-ку.\nХотин-қизлар (улар аҳолининг 50 фоизини ташкил қилади) масаласи аёллар қўмиталари каби ягона “хотин-қизлар ташкилоти” билан қамраб олинувчи усуллар эскирди. Жаҳон тажрибаси у ёки бу соҳадаги сиёсатнинг аёлларга таъсири масаласни ҳар бир вазирлик доирасида кўриб чиқиш лозимлигини кўрсатмоқда. Гендер жиҳатга эътиборли бюджетлаштириш, қонунчилик ҳужжатларининг хотин-қизларга таъсирини баҳолаш ва ҳ.к. услублар мавжуд. Алоҳида аёллар тузилмаларидан четланиш ва ҳар бир давлат қарорини, унинг аёлларга ҳамда эркакларга таъсири нуқтаи назаридан мулоҳаза қилиш лозим. Мана шу гендер мейнстриминги (gender mainstreaming) деб аталади.\n– Мамлакатда кўплаб хотин-қизлар бирлашмалари тузилади. Хотин-қизлар қандай алоҳида қўллаб-қувватлашга муҳтожлар?\n– Бизда намуна бўла оладиган аёлларга катта эҳтиёж мавжуд. Хотин-қиз кадрларни қўллаб-қувватловчи аввалги тизимда етишиб чиққан аёллар ёши катталашиб, пенсияга чиқмоқда. Уларнинг ўрнини босадиган, ёш қизлар учун намуна бўла оладиган аёллар ҳозирча кам. Фақат давлат бюджетидан молиялаштирилувчи йирик жамоат ташкилотлари доирасида ишлаш билан кифояланмай, “қуйида”, вилоятлардаги фуқароларнинг ўзлари уюшмаларга бирлашишларини қўллаб-қувватлаш керак. Манзилли лойиҳалар қилишлари, қўшимча молиялаштириш имконига эга бўлишлари, ижтимоий шерикликда қатнашишлари учун аёллар ташкилотларига кўпроқ эркинлик бериш керак.\nОхирги йил Тошкентдаги хотин-қизлар жамоатчилиги анча фаоллашди, лекин бу интернетдан фойдаланувчилар доираси билан чекланиб қолмоқда, аслида эса, аёллар ташкилотларининг соғлом экотизимини ривожлантириш зарур. Давлат ҳамма ишлар билан ҳам шуғуллана олмайди, лекин, кичик нодавлат ташкилотларини молиялаштириш орқали, қизларнинг шахсий камолоти, касбга йўналишини рағбатлантириш, меҳнат мигрантлари бўлган, ажралиш арафасида турган, оилавий зўравонликларга учраган аёллар билан ишлаш, эрта ҳомиладорликнинг олдини олиш борасида сифатлироқ иш кўриши мумкин.\n– Women Empowerment Club клубини юритар эдингиз. Ҳозир эса янги лойиҳа устида ишлаяпсиз – Business Women’s Gap. Бу лойиҳани қандай ривожлантириш ниятидасиз?\n– Business Women’s Gap учрашувлар серияси Ground Zero коворкинг марказида ўтказилади. Мақсадимиз – коворкингнинг аёл резидентлари сонини ошириш, аёллар ўртасида тадбиркорликни ривожлантиришга кўмаклашиш. Учрашувлар ойда бир марта ўтказилади, муайян мавзулар бўйича (фитнес-клублар, тўқимачилик, ривожланиш мактаблари) муваффақиятли бизнесменлар жалб этилади, улар тажрибалари билан ўртоқлашадилар, бошқа аёлларни ўз ишларини очишга руҳлантирадилар.\n– Сингапурдаги давлат бошқаруви борасидаги тажрибангиз ҳақида сўзлаб берсангиз.\n– Чет элда давлат бошқаруви – бу алоҳида фан йўналиши, алоҳида кадрлар тайёрлайдиган факультетлар мавжуд. Бизда, афсуски, бундай эмас. Малавидан тортиб Сингапургача, Ер шарининг турли нуқталаридаги тизимлар ва ислоҳотларни мустақил ўрганиш ва таққослаш имкониятига эга бўлганимдан мамнунман. Шотландияда, Хитойда, Австрияда яшаш ва ишлашга тўғри келди. Охирги иш жойим Сингапурда бўлди, у ерда БМТ ТД давлат бошқаруви бўйича Глобал марказида ишладим, фаолиятим давомида давлат тармоғига инновацияларни жорий қилишга асосий эътибор бердим. Марказимиз БМТ ТД ваколатхоналари мавжуд бўлган 170 та мамлакатга хизмат кўрсатарди. Биз давлат хизматларини кўрсатиш ва давлат идоралари фаолиятини ислоҳ қилиш, узоқ муддатли режалаштириш элементи сифатида форсайтни татбиқ этиш, дизруптив технологияларнинг роли ва таъсири каби масалалар бўйича консультациялар ўтказардик.\n– Янги лойиҳангиз – SmartGov Consulting ҳақида икки оғиз. Давлат бошқарувида қандай инновацияларни татбиқ этишни режалаштиргансизлар?\n– Давлат бошқаруви тизимини модернизациялаш мамлакат рақобатбардошлигини ва инвестициявий жозибадорлигини оширишда муҳим роль ўйнайди. Амалиётда ўзини оқлаган халқаро тажрибага таяниш билан бир қаторда, ислоҳотларга ёндашув ҳар бир давлат учун индивидуал кўринишга эга эканлигини унутмаслик керак. Собиқ иттифоқ ҳудудидаги воқеликни инобатга олган ҳолда, жаҳон амалиётининг энг ёрқин муваффақиятларини жорий эта оладиган компания ташкил этиш орқали ушбу бўшлиқни тўлдиришни истаймиз.\nSmartGov Consulting (“ақлли ҳукумат” дея таржима қилинади) нафақат Ўзбекистон, балки бутун Евроосиё минтақасига кўмак беришга йўналтирилган. Биз қуйидаги соҳаларда диагностика ва амалий қарорларни таклиф этамиз: ривожланишнинг узоқ муддатли стратегиялари, электрон ҳукумат, илғор технологиялар татбиғи, шаҳарлар ва минтақаларнинг комплекс ривожланиши, иқтисодий ўсишни таъминлаш учун сифатли бошқарув сиёсати, самарадорлик, давлат тармоғининг ҳисобдорлиги ва шаффофлиги. Бундан ташқари, янги хизматларни режалаштириш, қайта ташкил этиш, ишлаб чиқишда ва иш маконларини яратишда бир восита сифатида дизайн-фикрлашни таклиф этамиз.\n– Сингапур ва Ўзбекистонда аёлларга муносабат борасида ментал фарқ мавжудми?\n– Сингапурда дискриминация йўқ. Аксинча, қизлар ўғил болалар билан баробар таълим оладилар. Бизнесда, топ-менежментда, аудитда, инжинирингда, ITда хотин-қизлар жуда кўп. Ҳатто Apple сервис марказида телефонларни қизлар таъмирлайдилар. Бу ҳол тасаввурларни табиат эмас, жамият шакллантириши ва тор доирада чегаралашини яна бир бор исботлайди.\n80- йиллар бошида Сингапурнинг собиқ бош вазири Ли Куан Ю, миллат билим даражасининг юксалиши ҳақида қайғуриб, ажойиб фикрни ўртага ташлаган: “Агар олий маълумотли эркак олий маълумотли аёлга уйланишни истамаса, мен унга аҳмоқсан, дейман. Маълумоти йўқ аёлга уйлансанг, муаммоларга йўлиқасан: фарзандларнинг бири ақлли, бошқаси сал мундайроқ бўлиб улғаяди”. У, ҳатто, ўқиган қизларнинг олий маълумотли эркаклар билан танишуви учун алоҳида дастур яратди. Лекин вақт ўтгач, дастур мувафақиятсизликка учради.\nБир жиҳат бор: олий маълумотли қизлар карьера ҳақида ўйлайдилар, оила қуришни кейинга сурадилар, оқибатда, туғилиш камайиб кетади. Ҳар қалай, мувозанатга интилиш, оила ва карьерани уйғунликда олиб бориш керак.\nЎзбекистонда қизлардан кўп нарса кутмайдилар ва бунга менталитетни рўкач қиладилар. Натижада, болалигидан фақат оилавий ҳаётга тайёрлаб келинган хотин-қизлар маълумотга ва касбга эга бўлмайдилар. Агар улар ота-оналари ва турмуш ўртоқлари кўмагидан маҳрум бўлсалар, ўзлари ва фарзандларини таъминлай олмайдилар. Қизлар ўзларининг нималарга қодирлигини кўрсатишлари учун шароит яратиш керак.\n– Аёл киши учун ҳаётдан мақсад нима?\n– Менимча, аёл киши учун алоҳида, эркак учун алоҳида мақсад дейиш нотўғри. Ҳар бир инсон бу дунёга муайян мақсад билан келади ва унга эришиши лозим бўлади. Бу ҳақда ўз вақтида Фромм ҳам айтганди. Ўзингизга савол беришингиз керак: “Ҳаётдан нимани истайман? Бу истагимни қондириш учун нима қилиш зарур? Ўз ҳаётий мақсадимга эришиш имконини берувчи мавқе борми?” Ҳар қандай аёлнинг ҳаётий вазифаси фақатгина қозон-ўчоқ, супур-сидир ва бешта боладангина иборат эмаслигига ишонаман.\n– Шунча вазифаларни қандай уддалайсиз? Тайм-менежментни қандай тузасиз?\n– Суръат болаликдан ўзлаштирилади. Эсимни танибманки, бўш вақтим бўлмаган. Кўплаб тўгаракларга қатнаганман, қатъий жадвалга риоя этганман ва бу, мен учун, одатга айланган. Ҳозир ҳам шунчаки ўтириб, дам ололмайман, нимадир янгиликни ўрганиш ва англашга интиламан. Ҳамма нарсага вақт етмайди. Максимализмни четга суриб, нимани исташингни аниқ билиб олган, устуворликларни тўғри қўйган маъқул.\n– Болалигингизда ким бўлишни орзу қилгандингиз?\n– Мен соф аёлларбоп касб танлашни истамагандим. Фаол жамоат арбоби бўлишни орзу қилардим. Оиламизда болаларнинг салоҳиятини очишга катта эътибор бериларди: йўлга соатлаб вақт кетадиган бўлса-да, энг яхши боғча ва мактабга беришган. Ота-онамиз тўлақонли билим олишимиз учун шароитлар яратишган, бунинг учун улардан миннатдорман. Уй ишлари (овқат пишириш, уй йиғиштириш) ҳеч қачон машғулотлар эвазига қилинмаган. Тушунинг, маиший кўникмаларни ҳар қандай қиз бир ойда ўзлаштириб олиши мумкин, таълимдаги бўшлиқни эса, тўлдириб бўлмайди. Айнан шу сабабли билим олиш устуворликка эга бўлиши керак. Мен оналарга қизларини тўгаракларга беришни, муайян касбга йўналтиришни ва маиший кўникмалар билан қийнаб қўймасликни маслаҳат берган бўлардим.\n– Бугунги муваффақиятларингиз учун нималардан воз кечишга тўғри келган?\n– Ўз ёшлигимдан воз кечганман, дейишим мумкин. Раҳбарлик лавозимига келганимда 25 ёшда эдим, қўл остимда кўп одамлар бўлиб, барчалари мендан катта эдилар. Ўзимга ва бошқаларга ёш ва жинс раҳбарни баҳолаш мезони эмаслигини исботлаш учун жуда кўп ишлаш, ярим тунгача қолиб кетишга тўғри келди. Бир қадам олдинда бўлиш учун бениҳоя кўп ўқидим, янги ахборотни жадал ўзлаштирдим. Дам олиш, ҳордиқ чиқаришни бир четга сурдим. Лекин ушбу профессионал мактаб учун тақдиримдан миннатдорман, саъй-ҳаракатларим мукофотланди.\n– Қайнона ва қайнотангиз билан муносабатингиз?\n– Турмуш қургач, биз икки йил қайнотам ва қайнонам билан яшадик. Омадим келди – улар тушунадиган, зиёли инсонлар. Қайнонам мактаб директори бўлиб ишлардилар, бу эса янги оилага кўникишимни осонлаштирди, чунки ҳар куни эрталаб кўчага отланадиган ишли аёлга кўниккандилар. Шу билан бирга, исталган ўзбек оиласидаги каби, бизда ҳам меҳмонлар кўп бўларди, келин сифатида уларни кутиб олардим. Лекин, бир аҳамиятли жиҳати, уйимизда ёрдамчи бор эди – у маиший ишларда анча кўмак берарди ва мен магистратурада ҳам ўқишга муваффақ бўлдим.\nМенимча, келинга, қизга яратгандек шароитлар яратиш керак. Шундан кейин унинг ютуқлари билан бемалол фахрланса бўлади. Яқинда қайнотам менга, кўпроқ янги ғояларга эга бўлишим ва мамлакат қизлари манфаатлари йўлида қўллашим учун, аёллар тарихи энциклопедиясини совға қилдилар.\n– Ёшларга касб танлашда қандай масалаҳатлар берасиз?\n– Сийқаси чиққан учта йўналиш: ҳуқуқшунос, иқтисодчи ёки шифокордан бири танланадиган даврлар ўтди. Келажакка назар ташлай билиш, сизнинг кўникмаларингиз фойда берадиган йўналишни топиш ўта муҳим. Агар Жаҳон иқтисодий форуми ҳисоботларига ишонадиган бўлсак, яқин келажакда ижодий ёндашув энг талабгир кўникмалар учлигидан жой олади. АКТ, робототехника, мехатроника билан шуғулланиш, дизайн-фикр юритиш тамойилини татбиқ қилиш мумкин.\nТрендлар ўз йўлига, лекин сиз қалбингизга қулоқ солинг. Қайси касбни танламанг – ўша соҳада энг зўри бўлинг. Жамиятимизда таҳлилчилар танқис. Адабий, кино-театр ҳамда ресторан танқидчилари, социологлар, гендер тадқиқотлари бўйича мутахассислар, болалар психологлари, ижтимоий ходимлар ва бошқа, ҳозирда унчалик обрўли ва долзарб бўлиб кўринмайдиган касб вакилларига эҳтиёж борлигини кузатяпман. Лекин жамиятнинг уйғунликда ривожланиши учун айнан ўшаларга эҳтиёж сезилади, буни кўпчилик англаб етмаяпти.\nТаълим тизимини қайта ташкил қилиш керак. Эски модель чор Россиясидан қолган, кейинчалик Совет иттифоқи уни Германиядан кўчирган бўлиб, фанларни кўпайтириш ва ёдлаб олишга, қатъий интизом ва дарсни ўқитувчи атрофида ташкил этишга асосланган, бу эса, жаҳон миқёсида олганда, ўтиб бўлинган босқич саналади.\nIT даврида кўникмалар ва салоҳият ривожланишига, ахборотни мулоҳаза қилиш, мантиқ ва таҳлилга, рефлексияга, data mining (ахборотни топа билиш), problem solving (муаммоларни ҳал этиш)га, ижодий ёндашувга, жамоа таркибида лойиҳалар устида ишлай олишга урғу бериш керак.\nСингапурдаги мактабда 12 ёшли қизимга тарих фанидан дарсликнинг бир бобини шунчаки ўқиб келиш эмас, Иккинчи жаҳон уруши даврида, Япония истелоси пайтида Сингапурда яшаган аёл тақдири ҳақида фотосуратли видеоролик яратиш вазифаси берилди. Бунинг учун бола тарихий материалларни ўқиб чиқди, тушунди, таҳлил қилди ва аёл ҳақидаги ҳикояни яратди. Бундай ахборот хотирада узоқ қолади.\n– Қандай учта китобни барчага ўқиш учун тавсия қилган бўлардингиз?\n– Қизлар учун қуйидаги китобларни маслаҳат бераман: Гўзал Яхинанинг “Зулайҳо кўзларини очади”, Орхан Памукнинг “Бокиралик музейи” ва Холид Ҳусайнийнинг “Минглаб порлоқ қуёшлар” асарлари.\n– Агар бир финжон қаҳва устида суҳбат қуриш имконингиз бўлганда, қайси эркак ва аёл тарихий шахс билан учрашган бўлардингиз?\n– Маргарет Тэтчер ва Мустафо Камол Отатурк. Бири кўплаб аёллар учун ойнаванд шифтни синдириб йўл очган бўлса, бошқаси дунёвий Туркияни барпо этган, узоқни кўра биладиган сиёсатчи эди.\n– Кучли, ёрқин ва муваффақиятли аёлларнинг чин дугоналари кам бўлади, дейишади. Аёллар ўртасидаги дўстлик ҳақида фикрингиз қандай?\n– Яқин дўстлар ўзи кўп бўлмайди. Дўстларингиз карьера қилишингиздан, имкониятларни қўлга киритиб, муваффақиятга эришишингиздан олдин пайдо бўлган бўлса, яхши. Уч-тўрт нафар яқин дугоналарим бор, улар билан қизлик пайтимдан, мактабда, университетда ўқиб юрган кезларимдан дўстлашиб келамиз.\n– Ўзингизни учта сўзда тасвирлаб бера оласизми?\n– Ғайратли, адолатли, қувноқ.\n– Замонавий аёл. У қандай бўлмоғи керак?\n– Ҳаётдан нимани исташини аниқ билиши лозим. Фикрлар тарқоқлиги бўлмаслиги зарур.\nаёл Азиза Умарова муваффақият тадбиркорлик ҳаёт тарзи\nАввалги мақола Иш бошладингизми - шартнома кучга киради\nКейинги мақола Ярим соатда фирма очганим ёки Тадбиркорликнинг илк беш қадами\nИрода Расулова: “Бизнес бор хаёлингизни эгаллаб оларкан, лекин оила – бу муқаддас”


Британия бош вазири шаҳзода Чарльз туфайли хусусий самолётни ижарага олди\n16:56 / 06.04.2017\nБуюк Британия бош вазири Тереза Мэй Яқин Шарққа дипломатик ташриф билан бориш учун хусусий самолётни ижарага олишга мажбур бўлди. Бу шаҳзода Чарльз Британия ҳукумати расмий лайнерини биринчи бўлиб банд этиб қўйгани туфайли юз берган, деб ёзмоқда Independent газетаси.\nМаълум бўлишича, Чарльз Мэйдан аввал RAF Voyager A330’ни банд қилиб қўйган ҳамда ундан фойдаланиш ҳуқуқига эга бўлган. Нашр маълумотига кўра, британиялик солиқ тўловчилар қайта жиҳозлаш учун 10 миллион фунт стерлинг тўлаган самолёт расмий ташрифлар учун хусусий самолётларни ижарага олишда иқтисод қилиб қолиш имконини бериши керак эди.\nНашрнинг ёзишича, шаҳзода Чарльз ва Корнуол герцогиняси Камилла Европанинг уч давлатига тўққиз кунлик ташрифни амалга оширишди.\nТереза Мэй шаҳзода Чарльз самолёт\nДенгиз тубида 65 йил аввал фалокатга учраган самолёт топилди


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Саккизинчи қурбон. Жек РИЧИ (1922 — 1983)\t10:39, 27 сентябрь 2016\tЖек Ричи тахаллуси билан детектив жанрида ижод қилган америкалик ёзувчи Жон Жорж Ричининг умри давомида яратган роман ва ҳикоялари муаллифга оламшумул машҳурлик келтирган. “Қотил керак”, “Одам ўғрилари”, “Эмили вафот этгач”, “Яшил юрак”, “Чикка ёки пукка”, “Ижара ҳақи”, “Дуранг ҳолати” каби ҳикоялари дунё матбуотида қайта-қайта чоп этилган. Саккизинчи қурбон\n— Ҳозирча унинг еттита қурбонини топишибди, — деди йигит энгагини силаб. — Эшитдим, — дедим бош ирғаб.\n— Бензиним кам. Биринчи ёқилғи қуйиш шаҳобчасигача қирқ миля бор. Кейинсига, эҳтимолки, тағин қирқ миля бордир. Машинани четга буриб, тизилиб турган учта бензоколонкалар ёнида тўхтадим. Ёши ўтиб қолган киши машинани айланиб, мен ўтирган томонга ўтди. — Бакни тўлдириб, мойни текшириб қўйсангиз, илтимос, — дедим.\nЙигитча атрофни кўздан кечирди. Бу буғдой даласидаги ягона пастаккина бино эди. Ойналарни чанг босган. Ичкаридаги деворга илинган телефон аранг кўзга ташланади. Йигитча норози бўлиб, оёғини ликиллатди. — Чол узоқ тимирскиланди-да. Кутишни ёмон кўраман.\nУ қариянинг капотни кўтариб, мойни текшираётганига разм солиб турди. — Нимага шарти кетиб, парти қолган чоллар янаям узоқ умр кўргиси келади-а? Ундан кўра ўлиб қутулишгани яхши эмасми?\nМен оғзимдан паға-паға тутун пуфладим. — Йўқ.\n— Балки одам ўлдиришдан лаззатланар? Асосийси — биринчи қадам, у ёғи силлиқ кечаверади. У беш дақиқача жим кетди.\nБир зумга кўзимни йўлдан уздим. — Ҳамма уни билса, бутун мамлакат уни таниса, бунисига нима дейсан?\nЙўлнинг чек-чегараси кўринмайди, атроф бийдай дала, кимсасиз. Йигитча ҳиринглади. — Мен қуйиб қўйганек ўша қотилга ўхшайман. Ҳамма мендан чўчийди. Бу эса менга мойдек ёқади.\nЙигит нафратомуз кулимсиради. — Йўқ. Сенинг сочларинг қўнғир. У эса мен каби малласоч.\nМен жилмайдим. — Аммо-лекин сочларимни бўяшим мумкин-ку.


Жигар саломатлигини сақлашда ёрдам берадиган 3 та одат - Daryo\n13:28, 27.01.2022 31543\nЖигар саломатлигини сақлашда ёрдам берадиган 3 та одат\nЖигар бутун организмнинг тўғри ишлаши учун жавобгардир. У иммунитет тизими ва метаболизмнинг ишлашида иштирок этади, токсинларни зарарсизлантиради, доимий қон таркибини сақлайди, озуқа моддаларини синтез қилади, витамин, минераллар ва бошқа фойдали элементларни тўплайди. Шу билан бирга, жигар ажойиб қайта тикланиш қобилиятига эга бўлган органлардан биридир.\nАммо бу унинг ҳеч нарса бўлмаслигини ва ҳамма нарсани енгишга қодирлигини англатмайди. Жигарни, айниқса, эҳтиёткорлик билан даволаш керак, чунки жигар касаллигининг оқибатлари барча организм тизимларининг ишига таъсир қилади. Қуйида жигарни соғлом сақлашга ёрдам берадиган учта оддий одат билан танишинг.\nТуз истеъмолини камайтириш\nТуз таомларнинг калория таркибига катта таъсир кўрсатмаслиги сабабли, у шакарга қараганда енгилроқ даволанади ва кўпинча керак бўлгандан кўпроқ истеъмол қилинади. Рационда натрий хлориднинг ортиқча бўлиши нафақат доимий шиш (туз организмдаги сувни ушлаб туради), балки буйраклар ва жигар билан боғлиқ муаммолар билан ҳам тўла. Америка Кимё Жамияти олимлари экспериментал тадқиқотлар давомида ортиқча тузнинг жигар ҳужайраларига салбий таъсирини қайд этди. Бу органнинг ишига салбий таъсир қилади, ҳужайра ўлими хавфини оширади ва янги гепатоцитлар ҳосил бўлиш жараёнини секинлаштиради.\nДори-дармонларни эҳтиёткорлик билан қабул қилиш лозим\nМукаммал ҳолда, ҳар қандай дори-дармонлар, шунингдек, витамин ва бошқа қўшимчалар шифокорнинг рецептисиз қабул қилинмаслиги керак. Аслида, ҳеч ким бош оғриғига дори олиш учун шифокор кўригига ёзилмайди. Айнан шундай дорилар бетартиб ичишга одати мавжуд, шунинг учун эҳтиёт бўлиш керак. Гап шундаки, ҳар қандай дорилар жигарга юк бўлиб, уни ўз чегарасида ишлашга мажбур қилади. Агар сизда тез-тез бош оғриғи кузатилса, ҳар сафар оғриқ қолдирувчи воситаларни қабул қилмаслик керак, балки шифокор билан маслаҳатлашиб, сабабини аниқлаш лозим.\nЧекишни ташлаш жуда муҳим\nАлбатта, чекишнинг зарари ҳақида ҳамма билади, лекин бу ёмон одат ўпкадан ҳам кўпроқ жигарга таъсир қилишини ҳамма ҳам билмайди. Гап шундаки, тамаки тутуни таркибидаги зарарли моддалар жигарга киради. Жигар одатдаги функцияларини бажариш ўрнига, қонни тамаки токсинларидан тозалаш билан банд бўлади. Шу сабабли, ушбу орган иштирок этадиган бошқа жараёнлар муваффақиятсизликка учрайди. Бундан ташқари, чекиш туфайли жигар ҳужайралари ва артериялари шикастланиши ҳам мумкин.\nГулкарам, сули ёрмаси ва жигар саломатлиги учун муҳим бўлган бошқа маҳсулотлар\nЖигар сиррози ҳақида ҳамма билиши керак бўлган 6 факт\n23:59 Бугун 854\n23:50 Бугун 1067\n23:50 Бугун 880\n23:47 Бугун 454\n07:30, 15.05.2022 80741\n22:38, 14.05.2022 65674\n07:30 Бугун 62144\n22:30, 15.05.2022 57743


Қишлоқ хўжалиги ходимлари куни муносабати билан байрам ТАБРИГИ | Jomboy.uz\nҚишлоқ хўжалиги ходимлари куни муносабати билан байрам ТАБРИГИ\nҚишлоқ хўжалиги ходимлари куни муносабати билан Жомбой тумани ҳокими Умиджон Назаровнинг соҳа ходимларга байрам\nАссалому алайкум азиз дўстлар!\nҚишлоқ хўжалиги соҳасининг жонкуярлари, фахрийлари!\nМамлакатимизда деярли барча соҳа ходимларининг ўз куни, байрами бўлиб келган. Аммо яқин-яқингача сиз, қишлоқ хўжалиги соҳиблари маълум маънода эътибордан четда қолганингиз рост. Мана бугун иккинчи марта Қишлоқ хўжалиги ходимлари кунини нишонлаб турибмиз. Таъбир жоиз бўлса, давлатимиз раҳбари Шавкат Миромонович бу ҳолатни ўз вақтида илғадилар ва декабрь ойининг иккинчи душанбаси мамлакатимизда аграр соҳа ходимларининг кунига айланди.\nАслини олганда жамиятимизнинг энг меҳнаткаш, фидойи инсонлари бу сизсиз. Чунки ҳаммамизни ер боқади, кийинтиради. Шунинг учун ҳам ерга нисбатан “она ер” дея таъриф берилади. Дастурхонимиз тўкинлиги, бозорларимиз гавжумлиги сизнинг шарофатингиз, хизматингиз билан, десам тўғри гапни айтган бўламан.\nТуманимиз қишлоқ хўжалиги соҳасида ўз тажрибаси, салоҳиятига эга бўлган ҳудудлардан бири ҳисобланади. Тажрибали фермерларимиз, керак бўлса, устоз мақомига эришган миришкорларимиз бор. Биргина Жомбойдан Аваз Ҳосиловдек Ўзбекистон Қаҳрамонининг етишиб чиққани бизга фахр, ифтихор бериши керак. Шунингдек, Барот Нодиров, Раъноқул Яҳёев, Ваҳобиддин Хўжақулов, Ғайрат Тугалов, Муса Абдиев каби катта салоҳиятга, билимга эга бўлган деҳқонларимизнинг тажрибаси, маслаҳати бугун ҳам бизга асқотяпти. Уларга муносиб издошлар, ерни ҳис қиладиган фермер ва томорқачиларимизнинг борлиги бизни қувонтиради, албатта.\nҲурматли туманимиз фаоллари, байрам иштирокчилари!\nМана, яна бир йилимиз якунланяпти. Қиш фасли ҳам кириб келди. Аммо деҳқон тингани йўқ. Унинг тўрт фаслга мос меҳнати, вазифаси бор.\nШу ўринда, ўтаётган йилимиз ҳам баракали келганини эътироф этмоқ керак. Айни вақтда туманда 1960 та фермер хўжалиги фаолият кўрсатмоқда.\nАйтайлик, 2018 йилда 1348 та фермер хўжаликлари томонидан 32506 тонна давлатга дон сотиш режалаштирилган эди. Амалда 35240 тонна дон топширилиб, режа 2740 тонна ортиғи билан бажарилди.\nШунингдек, 270 тонна пилла топшириш режалаштирилганди ва бу режа ҳам тўлиқ бажарилди. 3268 гектар майдонда сабзавот экинлари парвариш қилинди. Шундан 55198 тонна сабзавот, 13707 тонна картошка маҳсулоти етиштирилди.\nБундан ташқари, 32596 тонна мева, 1740 тонна узум етиштирилди.\nАйни пайтда туманимизда 22 та балиқчилик фермер хўжалиги фаолият кўрсатмоқда. Улар жорий йилда халиқимиз дастурхонимизга 560 тонна луқмаи ҳалол етказиб бердилар.\n11 та паррандачилик фермер хўжалиги __ тонна товуқ гўшти, __ та тухум етиштирдилар.\n2017 йилда туманимизда “Оқолтин” чорвачилик комплекси ташкил этилди. У ерда ҳозирги вақтда 1485 та қорамол парваришланмоқда. Биргина ушбу комплекснинг ўзига 100 дан ортиқ туманимиз фуқаролари ишга жойлашди.\n2017 йилда 450 гектар майдонга Калифорниядан грек ёнғоғи олиб келиб, экилди. Келаси йилдан улар ҳосилга кирса, бу соҳа ҳам туманимизда янги босқичга кўтарилишига ишонамиз. туманимизда 2886 гектар интенсив боғларнинг мавжудлиги ҳам бу борада вилоятда илғор туманлардан бири эканимизни кўрсатиб турибди.\nБу каби ютуқлар, рақамларни истаганча давом эттириш мумкин.\nАзиз дўстлар! Фидойи деҳқонлар, қишлоқ хўжалиги ходимлари!\nЎтган йили Президентимиз қишлоқ хўжалиги соҳаси вакиллари билан бўлган учрашувда “Миришкор деҳқон ва фермерлар, сувчи ва ирригаторлар, механизатор ва агрономлар, аграр тармоқ олимлари дунёдаги энг шарафли касб эгаларидир. Бу соҳанинг меҳнати қанчалик шарафли, нони эса, қанчилик тотли ва ширинлигини ҳамма яхши билади. Деҳқон деганда, бепоён далалар, боғлар, дастурхондаги турли ноз-неъматлар, тўю-томоша, хурсандлик кунларимиз, бутун ҳаётимиз кўз олдимизда намоён бўлади” деб таъкидладилар. Бу шубҳасиз, сизнинг меҳнатингизга, мамлакат иқтисодиётида тутган ўрнингизга берилган муносиб баҳо, деб биламан. Ва ўз навбатида, бу эътироф ҳаммамизни янада масъулиятли бўлишга, касбимизни севишга ундайди.\nЯна бир бора байрамингиз муборак бўлсин, деймиз! Ҳеч қачон дард кўрманг, кам бўлманг!


Покистон АҚШга таъминот йўлини қайта очишга рози, буёғи нима бўлди? - BBC News O'zbek\nПокистон АҚШга таъминот йўлини қайта очишга рози, буёғи нима бўлди?\nПокистон Афғонистонда жойлашган НАТО бошчилигидаги қўшинларга юкларни ташиш учун ўта муҳим бўлган транзит йўлларини қайта очиб беради.\nВашингтон ва Исломободнинг маълум қилишича, бу қарорга АҚШ ўтган ноябрда 24 Покистон аскарини ўлдиргани учун кечирим сўраши ортидан эришилган.\nМазкур қарор Афғонистондан чиқиб кетишга шайланаётган АҚШ учун юз миллионлаб долларни тежаб қолишга ёрдам беради.\nПокистон бу билан АҚШ ва бошқа НАТО давлатларининг Покистон билан муносабатлари яхшиланишига умид қилишини билдирди.\nЯнгилик юзага чиқиши биланоқ Покистондаги Толибон НАТО карвонларига ҳужум қилишини айтиб, таҳдид қилди.\nАҚШ Давлат Котиби Ҳиллари Клинтон бу қарор ҳақида покистонлик ҳамкасби Хина Раббоний Хор билан телефон суҳбати ортидан маълум қилди.\n“Мен нобуд бўлган покистонлик аскарларнинг оилаларига чин дилдан таъзия изҳор қилдим”, - деди Клинтон хоним ўз баёнотида.\nМарказий Осиё масаласи-чи?\nАммо шу ой бошида Нато Афғонистондаги минглаб ҳарбий жиҳозларини олиб чиқиб кетиш борасида Ўзбекистон, Қозоғистон ва Қирғизистон билан расман келишувга имзо чекканини билдирганди.\nЭришилган битимлар НАТОга ўзаро муносабатлари сўнгги йилларда кескин ёмонлашиб кетган Покистоннинг ёрдамидан фойдаланмасликка имкон берарди.\nНАТО Бош котиби Андерс Фох Расмуссен шу ой ўрталарида Афғонистонга Покистон орқали транзит йўли "яқин келажакда" очилишига умид билдирганди.\nЧунки Афғонистондан чиқиб кетишни режалаётган НАТО бу борада кўпроқ танловга эга бўлиш истагида.\nПокистон орқали ўтувчи йўлакнинг қайта очилишида масаланинг молиявий томон ҳам катта роль ўйнайди.\nХабарларга кўра, шимолий Марказий Осиё таъминот йўли жанубий транзит йўлига қараганда камида икки баробар қимматга тушади.\nХалқаро таҳлилчиларга кўра, жанубий таъминот йўлининг очилиши НАТО ва АҚШга ҳар томонлама ўнғай бўлади.\n"Бу АҚШ ва НАТО учун ниҳоятда муҳим қарор. Яъни икковлон Афғонистонда тўпланиб қолган катта сондаги ҳарбий ускуналарни Покистон бандаргоҳлари орқали денгизга олиб чиқиши ва бу ердан кемалар ёрдамида тўғридан-тўғри ўз ҳудудларига етказишлари мумкин. Умумлаштириб айтганда эса, Покистон орқали ўтувчи транзит йўли улар учун тезроқ, арзонроқ ва ҳар хил сиёсий олди-бердилардан анчайин холи танлов бўлади", дейди Лондондан таҳлилчи Жон МакКартни.\nЕтти ой давом этган можаро икки томон ҳам бўш келишни истамагани туфайли АҚШ-Покистон алоқаларига ўта салбий таъсир қилган.\nМожаро ўтган йили ноябрда АҚШ учоқлари афғон чегарасига яқин ҳудуддаги икки постга ҳаводан ҳужум қилиб, 20дан ортиқ аскарни ўлдириши билан бошланди.\nҲужум ортидан афғон расмийлари НАТО кучлари Покистон тарафидан отилган ўқларга жавобан ўт очганини айтишганди, бироқ Покистон буни рад қилган.\nПокистон орқали ўтадиган транзит йўли 2014 йилда Афғонистондан ўз қўшинларини олиб чиқишга тайёрланаётган АҚШ учун ўта муҳимдир.\nХабарларга кўра, энди АҚШ Покистон армиясига 1 миллиард доллар кўмак пулини бериши мумкин.\nЎз баёнотида Клинтон хоним: “Ташқи Ишлар Вазири Хор ва мен Покистон аскарлари ўлимига етаклаган хатоларни тан олдик. Биз Покистон ҳарбийлари бошига тушган талофатлар учун кечирим сўраймиз. Бу яна қайта такрорланмаслиги учун биз Покистон ва Афғонистон билан яқиндан ишлашга бел боғлаймиз”, - деб айтди.\nИсломобод йўллар қайта очилганда, транзит тўловлари нархини оширмаслигини билдирган.\nАҚШ расмийларига кўра, ҳозиргача бир юк машинаси учун тўлаб келинган 250 долларлик тўлов ўзгармай қолади.\nЛекин, Вашингтон юклар ўтиши қайта йўлга қўйилиши учун Покистоннинг бир контейнер учун 5 минг доллар сўраши ортидан, унга рози бўлган.\nБи-би-си мухбири Ким Ғаттаснинг хабар қилишича, Вашингтон узоқ вақт кечирим сўрашдан бош тортиб келди, чунки америкаликлар орасида Афғонистонда Покистоннинг жосуслик агентлигига алоқаси бўлган жангари гуруҳлар ҳужумидан нобуд бўлган кўплаб америкалик аскарлар ўлими туфайли қаттиқ ғазаб мавжуд.\nСешанба куни эълон қилинган баёнотдан аввалроқ Покистон Бош Вазири Ража Парвиз Ашраф бу можаро ўз мамлакатининг АҚШ ва бошқа 49та НАТО аъзолари билан алоқаларига қаттиқ шикаст етказганини айтган.\nАҚШ кечирими ортидан Покистоннинг Вашингтондаги элчиси Шерри Раҳмон ўзаро алоқалар энди “яхшироқ ўрин”га чиқишига умид қилишини билдирди.\n“Мен икки мамлакат ҳам кўплаб муҳим масалалар, айниқса, минтақага тинчликни олиб келиш бўйича бир ёқадан бош чиқарганларига ишонаман”, - деди Шерри Раҳмон.\nМожаро давом этаётган вақт мобайнида АҚШ Покистонга қарамлигини озайтириб, Марказий Осиё орқали ўтадиган қиммат транзит йўлидан фойдаланди.\nАфғонистондаги НАТО қўшинларининг америкалик қўмондони Генерал Жон Аллен транзит йўлларининг қайта очилиши “Покистоннинг Афғонистон ва минтақа учун порлоқ келажакка эришиш истагида эканидан далолат беради”, - деб айтди.\nГенерал Аллен ўтган олти кун ичида Исломободда иккита музокара ўтказган.\nАпрел ойида Покистон парламенти АҚШ билан муносабатлар бўйича янги йўл-йўриқларни ишлаб чиққан, лекин АҚШ ноябр ҳужуми учун ҳеч қандай шартларсиз кечирим сўрашини ва дрон ҳужумларини тўхтатишини талаб қилган.\nЎзаро ёмонлашган алоқалар икки ой аввал Чикагода бўлиб ўтган НАТО саммитига ҳам қора соя солди – мухбирларга кўра, унда Президент Барак Обама покистонлик ҳамкасби Осиф Али Зардорий билан кўришишдан бош тортди.\nАҚШ ва Покистон ўртасидаги муносабатлар 2011 йилда ўта таранглашганди. Бунга асосан Покистонда май ойида ал-Қоида раҳбари Усамо Бин Лодиннинг ўлдирилиши сабаб бўлган.\nНато Афғонистондан қай йўллар билан чиқмоқчи?\nНАТО Покистон орқали таъминот йўли қайта очилишига умид қилади


БМТ агентлиги Исроил армиясидан норози\n06 май 2021, Тошкент вақти: 23:48\nБМТнинг ёрдам агентлигига кўра, Исроил қўшинлари Ғазо шаҳридаги биноларнинг биридан 100дан ортиқ фаластинликни эвакуация қилиб, 24 соат ичида ушбу бинони бомбардимон қилган.\nБМТ агентлигининг гувоҳларга таяниб маълум қилишича, 4 январ кунги ушбу ҳодисада 30дан зиёд фуқаро нобуд бўлган.\nМаълум бўлишича, Исроил қўшинлари мазкур воқеадан уч кун ўтиб Халқаро қизил хоч ташкилоти ходимларининг бу ҳудудга боришига рухсат берган.\n8 январ куни Халқаро қизил хоч ташкилоти Исроил аскарларини можаро ҳудудидаги тинч аҳоли вакилларига ёрдам кўрсатишга тўсқинлик қилаётганликда айблаган эди.\nБундан ташқари кеча фаластинликларга инсонпарварлик ёрдами олиб кетаётган БМТ юк машинасининг Исроил ҳарбийлари томонидан ўққа тутилиши оқибатида бир киши нобуд бўлди.\nБу воқедан сўнг БМТнинг минтақадаги ёрдам агентлиги Ғазодаги фаолиятини вақтинчалик тўхтатганини эълон қилди.


Kyrgyzstan -- The constitution of the Kyrgyz Republic, 21-jan2010\nҚирғизистонда 46 нодавлат ташкилоти ва 10 та сиёсий партия амалдаги Конституцияни ўзгартириш мақсадида Халқ Конституцияси кенгашини ташкил қилди.\nҚирғизистонлик таниқли жамоат арбоби Мукар Чўлпўнбаев Халқ Конституциявий кенгаши штабининг аъзоси. Унинг айтишича, 26 июн куни Бишкекда ўтган мухолифат йиғинида Қирғизистоннинг амалдаги Конституциясини ўзгартириш қарори қабул қилинган. Мукар Чўлпўнбаев янги Конституция матни кузгача ишлаб чиқилиши, жамиятда муҳокама қилиниши ва парламентга тақдим этилишини билдирди.\n- Йиғинга келган барча одамлар бир овоздан Текебаевнинг Конституциясини яроқсиз деб топди. Шунинг учун ҳам янги Конституцияни ёзиш қарори қабул қилинди, - деди Мукар Чўлпўнбаев.\n2010 йилда парламент депутати Ўмурбек Текебаев ташаббуси билан Қирғизистоннинг парламент республикаси экани эълон қилинган амалдаги Конституция қабул қилинган эди. Мазкур Конституцияда асосий ваколатлар парламентга берилган. Ички ва ташқи сиёсатни юритиш Бош вазир зиммасига юклатилган. Президентга эса асосан рамзий маънодаги ваколатлар берилган. Масалан, президент давлат мукофотларини тақдим этади, парламент томонидан қабул қилинган қонунларни имзолайди. Агар президент қонунни имзолашдан бош тортса, муайян вақтдан сўнг президент имзоламаган қонун ҳам парламент қарори билан кучга киради.\nМухолифатчиларга кўра, амалдаги Конституцияда президент ваколатларининг кескин қисқартирилгани, асосий ҳокимият парламент ва Бош вазир қўлида жамлангани Қирғизистонда бошбошдоқликнинг кучайишига сабаб бўлмоқда.\nБироқ Конституцияни ўзгартириш борасида барча мухолифатчиларнинг фикрлари якдил эмас. Мухолифатнинг бир қисми Қирғизистонга парламент ҳокимиятини янада мустаҳкамловчи Конституция зарур деб ҳисоблайди:\n- Ҳозирги Конституциянинг битта камчилиги бор, у ҳам бўлса Конституцияда парламентнинг эмас, Бош вазирнинг ҳокимияти мустаҳкамланган. Шунинг учун бизга президент ёки Бош вазир ҳокимиятини эмас, парламент ҳокимиятини мустаҳкамлайдиган Конституция зарур, -дейди мухолифатчи Қубатбек Байболов.\nАмалдаги Конституциянинг муаллифи сифатида талқин этиладиган Ўмурбек Текебаев эса бош қонунга ўзгартириш киритиш учун асос йўқлигини айтади:\n- Ўн саккиз йил ичида Қирғизистонда Конституция 10 марта ўзгартирилди. Ақаев Конституцияни охирги марта 2002 йилда ўзгартирди. Бироқ бу Конституция уни сақлаб қола олмади. Халқ уни 2005 йилда ҳокимиятдан ағдарди. Бакиев Конституцияни икки марта ўзгартирди. Учинчи марта 2009 йилда Бош қонунни ўзгартиришга ҳаракат қилди. Бироқ 2010 йилда халқ уни ҳам ҳокимиятдан ағдарди.\n2010 йилда амалдаги Конституция қабул қилинди. Бу Конституция қабул қилингунига қадар ўрта ҳисоб билан ҳар бир йилу етти ойда Бош қонун алмаштирилиб турилган. Аммо мана икки йилдирки амалдаги Конституцияга бирорта ҳам ўзгартиришлар киритилмади. Амалдаги Конституция Қирғизистонда шу кунгача ўзгартирилмаган ягона Конституция бўлиб қолмоқда, -деди Ўмурбек Текебаев.


Дунёдаги энг қимматбаҳо суюқликлар: уларни сиз ҳам ишлатасиз (фото)\nДунёдаги энг қимматбаҳо суюқликлар: уларни сиз...\n06.10.2018 22:32 0 640\nҚуйида энг қимматбаҳо суюқликларга тўхталамиз. Уларнинг айримларини деярли кунора ишлатамиз, баъзиларини етти ухлаб тушимизда ҳам кўрмаганмиз. Лекин қимматнинг ҳам қиммати бор: солиштирамиз.\nСуюқ қоғоз. Бир литри — 40 доллар\nСуюқ қоғоз — корректор, штрих каби номлар остида бизга таниш. Хатоларимизни «яшириш»да ишлатамиз. Бу суюқлик эрувчан нефть, минерал спиртлар ва турфа химикатлардан ташкил топган.\nПенициллин. Бир литри — 57 доллар\nПенициллин — турли инфекцияларга қарши курашишда ишлатилувчи энг оммалашган антибиотиклардан бири.\nПачули ёғи. Бир литри — 150 доллар\nПачули ўсимлиги баргларидан олинувчи бу ёғ қадимдан тиббиётда қўлланган. Бугун эса парфюмерия, ароматерапия, косметология соҳаларининг ажралмас бўлагига айланган.\nИнсон қони. Бир литри — 400 доллар\nКатта ёшли инсонда ўртача 5 литр қон бўлади. Қонсиз — ҳаёт йўқ. Нархи баландлиги ҳам шундан.\nТирноқ локи. Бир литри — 550 доллар\nЖаҳон бозоридаги энг сифатли ва ёрқин локлар ишлаб чиқарувчи «Essie» компанияси ўз маҳсулотига ана шундай нарх қўйган.\nПринтер учун қора бўёқ. Бир литри — 560 доллар\nПринтер ишлаб чиқарувчиларнинг уддабуронлигига шу ерда қойил қолиш керак. Қурилмаси нисбатан унча қиммат эмас, аммо «заправкаси»... Буни принтер ишлатувчилар яхши билишади. Қора рангга келсак, ҳаммаси оддий, у энг кўп сарф бўлади, талабга қараб нархиям баланд.\nСимоб. Бир литри — 750 доллар\nСимоб — хона ҳароратида суюқ ҳолатда турувчи ягона металл. Қўлланиш соҳалари жуда кўп: оддий термометрлардан тортиб металлургия ва кимё саноатигача.\nИнсулин. Бир литри — 4 200 доллар\nИнсулин — аслида инсон ошқозон ости бези ишлаб чиқарадиган, глюкоза миқдорини назорат қилувчи ва ёғлар алмашинувида қатнашувчи модда. Диабетга чалинганлар учун у жуда керак бўлгани учун олимлар инсулинни сунъий усулда олишни ўзлаштиришган.\n«Chanel № 5» атири. Бир литри — 5 500 доллар\nДунёдаги энг машҳур бу атир 1922 йилдан бери сотилмоқда ва ҳануз унга етадигани йўқ.\nҚиличдумларнинг кўк қони. Бир литри — 11 500 доллар\nБу денгиз жониворларининг қонида гемоглобин йўқ, унинг қонига тушган бактериялар бир лаҳзада бир жойга тўпланади. Шунинг учун ҳам кўк қон фармакологияда индикатор сифатида жуда қадрланади. Бугун қўлланилаётган деярли барча медикаментлар қиличдум қони орқали синовдан ўтказилган. Қувонарли жиҳати, жониворларга зиён етмайди, кераклича қони олинган қиличдумлар яна озодликка қўйиб юборилади.\nҚирол кобра заҳари. Бир литри — 34 000 доллар\nЎз номи билан ҳам бу дунёдаги энг хавфли илонлардан бири. Бироқ фойдаси катта — заҳари Альцгеймер ва Паркинсон касалликларини, яна айрим руҳий хасталикларни даволашда ишлатилади.\nЧаён заҳари. Бир литри — 8 миллион доллар\nМингдан зиёд турлари орасида фақат 25 хил чаён заҳарли экани фанга маълум. Шу митти газандадан қанча ҳам заҳар олиш мумкин?! Нархи қимматлигининг бир сабаби шу. Қолаверса, чаён заҳари таркибидаги оқсил тиббиётда ўта ноёб унсур саналиб, уни сунъий етиштириш деярли имконсиз иш.\nЭнг қиммат суюқликлар чаён заҳари симоб\nЖамият 20/05, 11:31\nТошкентда 12 килограмм симобни 12 минг долларга пулламоқчи бўлганлар ушланди


Қозоғистоннинг маънавий пойтахти, қадим шаҳар Туркистоннинг тарихи теран, келажаги порлоқ, бугуни ғаниматдир. Аввалига Шовагор кейинчалик Ясси деб аталган шаҳар XVI асрдан Ҳазрати Туркистон номи билан ҳам машҳур.\nЯқинда суюкли шаҳримизнинг ЖҚВ марказига айланиши ҳақида қарор қабул қилинди. Хушхабарнинг иккинчи қирраси эса шаҳар тасарруфидаги қишлоқ ва қишлоқ округларининг ҳаммаси энди Кентовга берилади. Аҳолиси 96 мингни ташкил этувчи Кентов эндиликда 200 минг одам яшовчи катта шаҳарга айланади. Чегараси кенгайиб, ер майдони 774512 гектарга етди.\n100 мингга яқин аҳоли ва ўз улушидан анчагина ерни Кентовга бераётган – Туркистон Жанубий Қозоғистон вилоятининг марказига айланади. Мегаполис – азим шаҳар бўлиши учун атиги 840 мингта одам етмасада 160 мингдан кўпроқ аҳолиси бор шаҳарнинг келажакда қанотини кенг ёйиб парвоз қилишига ишончимиз комил. Балки юқорида тилга олинган давр келганида Туркистон ҳам Шимкент каби атрофидаги Кентов, Ўтрор, Сўзоқларни ўз ичига олган улкан марказга айланар.\nҚозоғистон харитасидаги 17-ҳудуднинг пайдо бўлиши барчамизга муборак, ватандошлар!\nМайсара САФАРОВА, 2018-06-12, 12:02 263


Документ Word "плотность вещество"\nИнфоурок › Физика › Конспекты › Документ Word "плотность вещество"\nХажм бирлигидаги массани характерлайдиган физик катталик хакида тушунча бериш. Шу физик катталикларнинг формуласини хамда улчав бирликларини ургатиш. Хаетда қуллай билишга ургатиш.\nА) Жисм массаси хамда модда зичлиги катталикларини тушуниб формулаларни фойдалана олади. Улчам бирликларини нимага тенглигини билади;\nВ) Жисмнинг массаси хамда модда зичлиги физик катталиклар эканини билиб мисоллар орқали тушунтира олади;\nС) Жисм массаси ва модда зичлигини хаетда қуллай олади.\n1.Р.Башарұлы, У.Тоқбергенова, Д.Қазақбаева Алматы «Атамұра» 2012\n2. Интерактив доска, тарози, юклар\nУкитувчининг иш- харакати\nУкувчининг иш- харакати\nУкувчилар гурухларга булиниб утиради.\nУйга вазифани сураш.\nУй вазифасини текшириш.\nРасмлар асосида саволлар бераман. (Слайд 1)\nТест саволлари интерактив доскада\nБерилган расмга қараб укувчи жараен мохиятини тушунтиради. Жавобларни гурух бошлиғи бахолаб боради.\nГурухдаги хамма укувчи тест жавобларини белгилайди. Сунг енидаги шериги билан алмаштириб текширади Хар бири 1 балдан.\nЯнги мавзуни очиш учун саволлар\nДарс мавзуси интерактив доскада курсатилади.\nМавзуга оид термин сузлар.\nИнтерактив доскада жисмларнинг массаси хамда зичлигига доир расмлар асосида тушунтирилади\n(Тажриба орқали курсатиш)\nЖисмнинг массаси, улчов бирлиги ва улчов қуроли. Модда зичлиги, формуласи, улчов бирлиги хақида тушунча шакллантириш\nУкувчилар масса ва зичлик эканини топишади.\nУкувчилар мавзуни дафтарларига езишади.\nТермин сузларни кучириб езишади.\nУкувчилар уз фикрларини билдиради.\nСаволларга жавоб бериб кушилиб иш олиб боради.\nТажрибани кузатиб уларни харакати хакида хулоса чиқаришади.\n= формулани дафтарига езади.\nУйга вазифа: Жисмларни массаси хамда модда зичлиги. №12 машқ\nБерилган машқдаги топширмаларни бажаради.\nФизик катталик хамда формулани езишади.\nгурухлар бал системаси буйича бахоланади.\nНиязметова Гулнора Исламшиковна\nНомер материала: ДВ-407669\nДокумент Word "Давление" (7 класс)\nНаучно-исследовательский проект "Клетка Фарадея"\nУрок по физике на тему "Плотность тела" (5 класс)\nНаучно-исследовательский проект "Превзойти силу трения"\nОбразовательный проект по теме: «Применение «Кейс-метода» внутри технологии деятельностного обучения»\nТест по физике. Тема "Электрический ток" 8 класс


16:59 / 13.07.2017 | Dilmurod | 6545\nВа алайкум ассалом! Ўғирлик моли ўғрининг зиммасига тўланиши керак бўлган қарздир. Аллоҳ таоло "Нисо" сурасида марҳамат қилади:\n«Эй иймон келтирганлар! Бир-бирларингизнинг молларингизни ботил йўл билан еманг» (29-оят). Бировнинг молини ботил йўл билан ейишга рибо, қимор, порахўрлик, алдамчилик, нархни сунъий равишда кўтариш, ўғрилик, қиморбозлик, товламачилик, қарзни инкор қилиш каби ишлар киради. Бир-бирининг молини ботил йўл билан ейиш одати бор жамиятлар ўзини ўзи ҳалокатга олиб борганини ва бораётганини ҳамма кўриб-билиб турибди. Умуман, Аллоҳнинг айтганидан чиқиш, Унга маъсият қилиш ҳалокатга элтиши аниқ эканига шубҳа йўқ. Жумладан, ботил йўл билан мол ейиш ҳам катта маъсият сифатида ҳалокатга сабаб бўлади. Шунинг учун бундай жамиятларнинг аъзолари ҳам қарз эгаси тарафида бўлишлари, қарзни инкор қилаётган нобакорга қарши туришлари, қарз эгасига ўзининг ҳалол мулкини қайтариб олишида ёрдамчи бўлишлари лозим. Ҳар бир қарздор тезроқ қарзини узиш пайида бўлиши керак. Қарзни узмай туриб вафот этиб қолиш жуда ҳам оғир вазиятни юзага келтиради. Ўлган бандадан Аллоҳ таоло Ўз ҳақини кечиб юбориши мумкин, аммо қарз банданинг ҳақидир. Бу ҳақни қарз эгасининг ўзи кечмагунча, Аллоҳ таоло кечмайди. Шунинг учун ҳам қай бир мусулмон вафот этса, аввало унинг қарзи суриштирилади ва ўша қарзни узиш чоралари кўрилади. Вафот этган кишидан қолган тарикага, яъни «тарк қилинган нарса»га бир неча ҳақлар боғлиқ бўлади ва улар қуйидаги тартиб ила адо этилади: 1. Бир мусулмон одам вафот этганидан сўнг унинг тарикаси ҳисоб қилиниб, биринчи галда уни кафанлаб, кўмиш учун кетадиган харажатлар ажратилади. Бунда уни кафанлашга, ювишга, гўрини қазишга, олиб бориб, кўмишга кетадиган харажатлар ўртача ҳисоб билан чиқарилади. Бу харажатлар учун кетадиган молда меросхўрларнинг ҳаққи бўлмайди. 2. Ундан кейин одамлардан қарзи бўлса, ўша қарз учун бериладиган маблағ ажратилади. Бу ҳақ ҳам меросхўрларнинг ҳаққидан устун ҳақ ҳисобланади. Пайғамбаримиз соллаллоҳу алайҳи васаллам Имом Аҳмад ривоят қилган ҳадисда: «Мўминнинг руҳи то адо этилмагунча, қарзига боғлиқ бўлиб туради», деганлар. Бошқа ҳадисларда айтилишича, маййит ҳатто шаҳид бўлса ҳам, қарзи туфайли ўз даражасига эриша олмай туради. Фақат яқинлари унинг қарзини адо этганларидан кейингина шаҳидларга ваъда қилинган мартабаларга эришади. Шунинг учун ҳам қарз меросхўрлар ҳаққидан устун қўйилади. Фараз қилайлик, қарзи бор, аммо уни узишга ортида бирор нарсаси йўқ одамнинг ҳоли нима бўлади? Бундай ҳолда вафот этган одам Аллоҳ таолонинг ҳузуридаги энг катта гуноҳ бўлмиш ширкдан кейинги ўринда турадиган гуноҳни қилиб ўлган бўлади.\nНасоий қилган ривоятда: «Менинг жоним қўлида бўлган Зот ила қасамки, агар бир киши Аллоҳнинг йўлида қатл қилинса, сўнг тирилтирилса, яна қатл қилинса ва тирилтирилса, сўнг яна қатл қилинса-ю, унинг зиммасида қарзи бўлса, қарзи адо этилмагунча жаннатга кирмас», дейилган. Пайғамбар соллаллоҳу алайҳи васалламнинг қасам ичиб туриб айтишлари ҳам бу ишнинг қанчалик аҳамиятли эканини кўрсатади. Аллоҳ таолонинг йўлида шаҳид бўлиш қанчалик улуғ мақом! Шаҳид учун жаннат эшиклари доимо катта очиқ. Лекин қарз иши ниҳоятда оғир. Агар инсон Аллоҳнинг йўлида бир эмас, уч марта шаҳид бўлса ҳам, қарзини адо қилмаган бўлса, жаннатга кира олмайди. Ундай одамнинг жаннатга кириши олган қарзининг узилишига боғлиқ бўлиб қолади. Қарзи узилса, жаннатга киради, бўлмаса йўқ. Чунки қарз, қайта-қайта таъкидланганидек, банданинг ҳақи, бу ҳақни фақат ўз эгаси кечади. Аллоҳ таоло кечмайди. Қарз олиб, уни узмай юрганлар бу ҳақиқатни яхшилаб англаб олмоқлари лозим.


“Толибон”нинг асосий даромади нима экани маълум қилинди | Qalampir.uz\n“Толибон”нинг асосий даромади нима экани маълум қилинди\nОлам\t11 Октябрь 11:04 44450\nФундаментал инсон ҳуқуқ ва эркинликлари чекланганича қолмоқда – ЕХҲТ сайлов бўйича ҳисоботини эълон қилди\n“Толибон” ҳукмронлигидаги Афғонистоннинг келгусида хорижий мамлакатлар, хусусан Россия билан алоқалари қай йўлдан боради? Бугун “Толибон”нинг асосий даромад манбаи нима? Толиблар аввалгидек ахлоқ полицияларини тиклайдими? Бу каби саволларга “Толибон” ҳаракати вакили Забиҳулла Мужоҳид ТАСС мухбири билан мулоқотда жавоб берди.\nМужоҳид Қобул аэропорти атрофидаги мулоқотда Россияга халқаро рейсларни тиклаш режалаштирилаётганини маълум қилган.\n“Биз Қобулдан халқаро рейсларни қайта тиклаш устида ишлаяпмиз, лекин баъзи қийинчиликлар мавжуд. Халқаро стандартларга кўра, аэропорт ва бортда хавфсизлик стандартларига риоя қилиш учун масъул бўлган ташкилот бўлиши керак. Биз ҳозирда шундай ташкилотни қидирмоқдамиз, лекин қидирув ҳали натижа бермади”, деган у.\nМужоҳид Россияга ҳам халқаро рейсларни тиклаш режалаштирилаётганини таъкидлаган.\n“Биз барча давлатлар билан муносабатлар ўрнатишга ҳаракат қиляпмиз. Гап дипломатик муносабатлар ҳақида кетяпти, уларсиз кейинги ҳамкорликлар, шунчаки мумкин эмас. Биз Россия билан, асосан, ҳукуматимизни тан олиш ва элчихона очиш бўйича музокаралар олиб боряпмиз. Бу масалаларни ҳал қилиш ҳамкорликнинг янада кенгайишига замин яратади”, деган у журналистнинг “Толибон” Россия билан қайси соҳаларда ҳамкорлик қилишни режалаштирган, деган саволига.\nЖурналист Мужоҳиддан “Толибон” Афғонистоннинг Москвадаги элчихонасида кадрлар алмашинувини назарда тутган ёки йўқлиги ҳақида сўраган. Мужоҳидга кўра, бу масалани “Афғонистон Ислом Амирлиги” Ташқи ишлар вазирлиги ҳал қилиши керак.\n“Ҳозир Афғонистоннинг Москвадаги элчихонаси ва Россиянинг Қобулдаги элчихонаси одатдагидек иш бошлаши муҳим. Шундан сўнг биз дипломатик ходимларни ўзгартириш масаласини кўриб чиқамиз. Ўз вазифаларини тўғри бажармаган ходимлар четлатилиши мумкин”, деган у.\nМужоҳиднинг таъкидлашича, ҳаракат барча давлатлар билан ҳамкорлик қилишга умид қилмоқда.\n“Россия иқтисодий жиҳатдан муҳим давлат. Россия ва бошқа давлатлар Афғонистонни тиклашга ёрдам бериши мумкин. Биз бундай ёрдамни мамнуният билан қабул қиламиз ва молиявий ёрдамни кутамиз”, деган ҳаракат вакили.\nМужоҳид бугунги кунда толибларнинг асосий даромад манбаи нима эканига ҳам аниқлик киритган. Унга кўра, ҳаракат асосан божхона ва солиқлардан даромад топмоқда.\n“Келгусида биз фойдали қазилмалардан даромад олишни режалаштирганмиз”, деган у.\n20 Октябрь 09:08 33646\n20 Октябрь 08:58 26331\n19 Октябрь 13:02 19931\n21 Октябрь 10:51 18795\n20 Октябрь 21:18 16869


Москва ва Киев газ транзити бўйича келишиб олди - 21.12.2019, Sputnik Ўзбекистон\nМосква ва Киев битимни узайтириш имкониятини икки томонлама учрашувлар ва Еврокомиссия иштирокида уч томонлама музокараларда муҳокама қилган эди. 21.12.2019, Sputnik Ўзбекистон\n11:34 21.12.2019 (янгиланди: 11:36 21.12.2019)\n© Sputnik / Игорь Зарембо / Фотобанкка ўтишНовое хранилище газа\nМосква ва Киев битимни узайтириш имкониятини икки томонлама учрашувлар ва Еврокомиссия иштирокида уч томонлама музокараларда муҳокама қилган эди.\nТОШКЕНТ, 21 дек - Sputnik. Москва ва Киев Украина орқали газ етказиб беришни давом эттириш шартларини мувофиқлаштириб олди. Бу ҳақда РИА Новости хабар қилди.\n8 Декабр 2019, 11:04\n“Россия ва Украина томони Украина ҳудуди орқали газ транзитини давом эттириш ва ўзаро даъволарни ҳал этиш тўғрисидаги баённомани имзолади”, - дея маълум қилган “Газпром” компанияси вакили.\nБироқ янги газ келишувларининг батафсил маълумотлари очиқланмаган.\nУкраина орқали газ транзитининг амалдаги шартнома муддати жорий йил охирида ўз якунига етади. Москва ва Киев битимни узайтириш имкониятини икки томонлама учрашувлар ва Еврокомиссия иштирокида уч томонлама музокараларда муҳокама қилган эди.


Сурхондарёликлар даромади томорқадан. Аммо... | O'zLiDeP\nСурхондарёликлар даромади томорқадан. Аммо...\nСурхондарё вилояти Ангор туманида томорқасидан самарали фойдаланиб, пешона тери эвазига осойишта турмуш кечираётган оилалар кўп. Уларнинг ўз ҳовлисида иссиқхона ташкил этиб, қишин-ёзин бодринг, помидор, турли кўкатлар етиштираётганига ҳавасинг келади.\nАммо гуруч курмаксиз бўлмайди деганларидек, шундай оилалар борки, қишлоқда яшаса-да ердан унумли фойдаланишни билмайди. Сув тақчил деган баҳонаю важлар билан томорқага экин-текин қилмайди. Рўзғор учун керакли маҳсулотларни эса бозордан сотиб олишади. Сабабини сўрасангиз, “томорқада ишлашга бўш вақтим йўқ” ёки “иссиқхона ташкил этишга шароитимиз йўқ” деган гап-сўзларни эшитасиз.\n“Тўғри, бугун қишлоқ ҳудудларида истиқомат қилувчи оилалар томорқадан самарали фойдаланиб, яхши даромад оляпти. Бироқ бу имкониятдан барча бирдек фойдаланаётгани йўқ. Аввали ҳаммага инсоф берсин. Экадиган одам шундоқ ҳам экади. Экмайдиганга эса минг уринганингиз билан фойдаси йўқ. Аммо партиямиз томонидан тажрибали томорқачилар хонадонида ташкил этилаётган мулоқотлар натижасида бундай фуқаролар фикридан қайтмоқда”, – дейди O‘zLiDeP Сурхондарё вилоят Кенгаши бўлим мудири Матлуба Джўраева.\nАслида томорқага экин экиш бўйича бировга нимадир ўргатиш шарт эмасдир. Лекин партия тарғиботидан асосий мақсад аҳолини, айниқса ишсиз ёшларни, хотин-қизларни бандлигини таъминлашдир.\n“Ҳақиқатдан гап даромадда эмас, асосий мақсад фарзанларимизда ердан оқилона фойдаланиш кўникмасини шакллантириш, деҳқончиликка қизиқишларини ошириш. Шу боис, тижорат банкидан 27 млн. сўмлик кредит олиб 4 сотих майдонда иссиқхона ташкил этдик. Ҳозирда лимон кўчатларини экиб, парвариш қиляпмиз. Лимонлар пишиб етилиши билан бир йилги даромадимиздан кредит маблағини қоплаш ниятидамиз”, – дейди тумандаги “Улуғбек” маҳалласида яшовчи Дилбар Нурбоева.\nДарвоқе, Музработ туманида ҳам тажрибали томорқачилар кўпчиликни ташкил этади. Қўшни-қўшнидан ибрат олади деганларидек, ҳудудда асосий даромадини томорқадан топадиганлар кўпайиб бормоқда.\nO‘zLiDeP Музработ туман Кенгаши аппарат раҳбари Ш.Абиловнинг сўзларига кўра, ҳозирда ҳудудда тарғибот ишлари янада кучайтирилган. Ҳатто икки сотих ер майдони бўлганлар билан ҳам суҳбат ўтказилмоқда.\n“Бир ойдирки, маҳаллий кенгаш депутатлари билан биргаликда уйма-уй, хонадонма-хонадон юриб, мулоқот қилиш асносида уларнинг тадбиркорликка қизиқишини ўрганяпмиз. Шундан келиб чиқиб хонадонларни икки тоифага ажратиб олдик. Биринчиси, ўз томорқасидан оқилона фойдаланиб яхши ҳосил оладиган оилалар, иккинчиси эса ўз имконияти даражасида фойдаланиб келаётганлар хонадонларга ажратилди. Суҳбат ва мулоқотлар чоғида фуқароларга ердан самарали фойдаланиш, иссиқхона ташкил этиш бўйича керакли тавсиялар, маслаҳатлар беряпмиз”, – дейди Ш.Абилов.\nХуллас, бугун вилоятда ҳамма иш билан банд. Аслида ҳам ерга қарайман, ундан ҳосил оламан, деган киши тиним билмаслиги керак.\nУмидахон Исаева. Андижон вилоят кенгаши Аёллар қаноти бўлим мудири2019-04-02 13:47:21\nТоморқа -даромад манбаи мавзусидаги томорқачилик бўйича хонадонларга кирилганида хеч бир оила бу масалада бефарқ эмаслиги бизни қувонтирмоқда.


Озарбайжон Қозоғистондан Тоғли Қорабоғдаги қуролли можарода ёрдам беришини сўради | Qalampir.uz\nОзарбайжон Қозоғистондан Тоғли Қорабоғдаги қуролли можарода ёрдам беришини сўради\nОлам\t05 Октябрь 13:40 27874\nОзарбайжон Қозоғистондан Тоғли Қорабоғдаги вазиятга Евроосиё иқтисодий иттифоқи ва Коллектив хавфсизлик тўғрисидаги шартнома ташкилоти орқали таъсир ўтказишини сўради.\nОзарбайжоннинг Қозоғистондаги элчиси Рашад Мамедов барча халқаро келишувларда Тоғли Қорабоғ ҳудуди Озарбайжон таркибида кўрсатилганини эслатиб, ҳозирда ўша ҳудудларни озод қилиш ҳаракати олиб борилаётганини таъкидлаган.\nЭлчи Қозоғистон Тоғли Қорабоғнинг Озарбайжондан ажратилганини расман тан олмаганини ва мамлакат яхлитлиги тарафдори эканини қўшимча қилди. Аммо шунга қарамай, Қозоғистонда Озарбайжон ва Арманистон можароси ҳақида нотўғри маълумотлар тарқатилаётганидан норозилик билдирди.\n“Арманистон томондан дезинформация келяпти. Бу масалага жуда эҳтиёткор ёндашиш керак. Озарбайжон Арманистон билан чегарада ҳарбий ҳаракатлар олиб бормаяпти. Ҳарбий тўқнашувлар Озарбайжоннинг ўртасида юз беряпти. Биз ўз ҳудудимизни озод қиляпмиз. Биз урушни хоҳламагандик. Бу ҳақда барча минбарлардан айтдик, аммо энди армиямиз чекинмайди, кеча 8 та қишлоқ озод қилинди”, деган элчи Мамедов.\nОзарбайжон элчиси Арманистон таркибида Қозоғистон ҳам бўлган Коллектив хавфсизлик тўғрисидаги шартнома ташкилоти аъзо эканини эслатган. Дипломатнинг сўзларига кўра, шу сабабдан можарога учинчи давлатни ҳам аралаштириш учун ахборот ҳуружи амалга ошириляпти.\n“Биз Қозоғистондан ЕОИИ ва КХШТ доирасида Арманистонни тўхтатишини сўраймиз. Қозоғистоннинг ёрдамига, халқаро ҳуқуқ доирасида руҳий ва сиёсий кўмагига муҳтожмиз. Можаро тинч йўл билан ҳал этилиши керак”, деган Рашад Мамедов.\nҚозоғистон Ташқи ишлар вазирлиги Қорабоғдаги тўқнашувлар юзасидан баёнот бериб, томонларни қурол ишлатишдан тийилишга ва музокаралар ўтказишга чақирганди.\nШунингдек, расмий Нур-Султон халқаро ташкилотлар доирасида можарони ҳал қилишнинг тинч йўлларини излашда ёрдамлашишга тайёрлигини билдирганди.\nҚорабоғ тўқнашуви Озарбайжон-Қозоғистон\n27 Октябрь 12:45 35590\n26 Октябрь 11:42 32360\n26 Октябрь 20:44 30449\n26 Октябрь 22:22 30427\n27 Октябрь 09:58 28353